als_Latn dik_Latn sag_Latn
Ministri i Shëndetësisë, Arben Beqiri në daljen e tij të parë ka zbuluar një pjesë të marrëveshjes Rama –Basha për qeverinë teknike. Në përgjigje të interesit të gazetareve për ndryshimet në ligjin antiduhan, Beqiri tha se gjendej në krye të Shëndetësisë jo për të ndryshuar politikat e qeverisë, por për të moslejuar përfshirjen e administratës në fushatë.
“Detyra ime parësore është respektimi i ligjit të zgjedhjeve i plotësuar me vendime qeverie të cilat përcaktojnë mospjesëmarrjen e administratës shtetërore në fushate i përforcuar ky qëndrim me ndryshimet në ligjin e Kodit Penal. Kjo është detyra ime parësore dhe kërkesa për të gjithë administratën shëndetësore. Dhe kjo është ndihma më e madhe që mund t’i jepet vendit”.
Këto deklarata ministri i ri i Shëndetësisë i bëri gjatë një aktiviteti në kuadër të Ditës Botërore kundër duhanit.
Tv Klan
als_Latn als_Latn als_Latn jav_Latn